


ACTA NÚM. 20190000009 DE LA SESSIÓ DE LA SESSIÓ EXTRAORDINÀRIA DEL PLE CELEBRADA EL DIA 5 DE JULIOL DE 2019.

A Montcada i Reixac, a la Sala de sessions de l’Ajuntament de l’edifici Casa de la Vila del carrer Major núm. 32, a dos quarts de set de la tarda del dia 5 de juliol de 2019, es reuneixen, per tal de celebrar sessió extraordinària, els membres de la Corporació.

Hi assisteixen:

	Nom
	Càrrec
	Grup

	LAURA CAMPOS FERRER
	Alcaldessa
	ECPMIR

	MARÍA DEL MAR SEMPERE MARTINEZ
	Regidora
	ECPMIR

	JESSICA SEGOVIA ALVAREZ
	Regidora
	ECPMIR

	JUAN CARLOS DE LA TORRE VILLARINO
	Regidor
	ECPMIR

	JOSÉ DOMÍNGUEZ MONTERO
	Regidor
	ECPMIR

	ORIOL SERRATUSELL BASSACHS
	Regidor
	ECPMIR

	EVA MANZANO MORENO
	Regidora
	ECPMIR

	BARTOLOMÉ EGEA SABATÉ
	Regidor
	PSC-CP

	ANDRÉS IRUELA ESCUDERO
	Regidor
	PSC-CP

	INÉS FERNÁNDEZ MOJEDA
	Regidora
	PSC-CP

	ENCARNACIÓN LÓPEZ SOLA
	Regidora
	PSC-CP

	MARIA ADORACIÓN ALCALÁ PUERTA
	Regidora
	PSC-CP

	JOSÉ MARIA PÉREZ ORTEGA
	Regidor
	PSC-CP

	JORDI SÁNCHEZ ESCRIGAS
	Regidor
	ERC-AM

	MONTSERRAT RIBERA RUIZ
	Regidora
	ERC-AM

	SALVADOR SERRATOSA  CRUZADO
	Regidor
	ERC-AM

	MARIA ROSA BORRÀS VENTURA
	Regidora
	ERC-AM

	GERARD GARRIDO GUTIÉRREZ
	Regidor
	ERC-AM

	ANA ISABEL PELLICER MENDOZA
	Regidora
	Cs

	JUAN ROMERO NOVO
	Regidor
	Cs

	ANGELINA ESTHER DEL PINO GARCIA
	Regidora
	Cs



Es troben presents

Secretària:
Sra. Maria José López Pallarès

Interventor:
Sr. David Magriñá Estivill

Un cop la presidència ha obert la sessió, els assistents passen a tractar els assumptes que figuren en l’ordre del dia de la convocatòria, resolent-los tots en els termes que s’expressen a continuació.

1.CONSTITUCIÓ DELS GRUPS MUNICIPALS.

La Sra. alcaldessa expressa: Aquesta és una sessió extraordinària de ple, i els punts de l’ordre del dia són els de la configuració d’aquest cartipàs. 
Com sabeu, i si no ho sabeu  ho expliquem ara, hi ha temes que són competència del ple, i per tant, s’han de votar, i d’altres que són organitzatius també del cartipàs, que s’aproven directament per decret d’alcaldia, però que donem compte avui en el ple, i que per tant, els grups de l’oposició malgrat no poder votar, perquè es dona compte, podeu mostrar el vostre posicionament si així ho considereu oportú. 

L'article 73 de la Llei 7/1985, de 2 d'abril, reguladora de les bases del règim local, l'article 50 del Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya, i demés disposicions concordants, disposen que a efectes de la seva actuació corporativa, els membres de les corporacions locals es constituiran en grups polítics.

Atès que de conformitat amb el que disposa l’article 26 del Reglament Orgànic Municipal, ROM, un cop constituït el nou Ajuntament  i dintre del termini legalment previst, cada regidor ha de presentar a la presidència de la Corporació, una declaració signada on expressarà el grup municipal a què desitja d’ésser adscrit. 

De conformitat amb aquest article, per cada partit o coalició electoral, només es pot constituir un grup municipal, i cada regidor només pot formar part d’un grup municipal.

Així mateix, i d'acord amb el que disposa l'article 28 del ROM, cada grup ha de nomenar un portaveu entre els seus membres i comunicar-lo a l'alcalde, mitjançant un escrit subscrit per la majoria de membres del grup, a efectes del seu coneixement i anotació en el registre.

Atès que la Llei 19/2013, de 9 de desembre, de transparència, accés a la informació pública i bon govern, disposa a l'article 6 que les administracions han de publicar informació relativa a les funcions que duen a terme, la normativa que els sigui aplicable així com a la seva estructura organitzativa; i que la Llei 19/2014, de 29 de desembre, de transparència, accés a la informació pública i bon govern disposa a l'article 8 que l’administració pública, en aplicació del principi de transparència, ha de fer pública la informació relativa a l’organització institucional i a l’estructura administrativa.

Vistos els escrits dels diferents grups, presentats un cop constituït l'Ajuntament el passat dia 15 de juny de 2019, es porta a coneixement del Ple la constitució dels quatre grups polítics municipals i dels seus portaveus, el qual resta assabentat del següent:

PRIMER.- Els grups polítics municipals que s’han constituït en aquest Ajuntament pel present mandat, són els següents: 

Grup polític municipal EN COMÚ PODEM MONTCADA I REIXAC
Sigles: ECPMIR-ECG

	LAURA CAMPOS FERRER 

	MARÍA DEL MAR SEMPERE MARTINEZ, portaveu

	JESSICA SEGOVIA ALVAREZ, portaveu 1r suplent

	JUAN CARLOS DE LA TORRE VILLARINO, portaveu 2n suplent

	JOSÉ DOMÍNGUEZ MONTERO

	ORIOL SERRATUSELL BASSACHS

	EVA MANZANO MORENO




Grup polític municipal PARTIT DELS SOCIALISTES DE CATALUNYA-CANDIDATURA DE PROGRÉS
Sigles: PSC-CP

	BARTOLOMÉ EGEA SABATÉ, portaveu 1r suplent

	ANDRÉS IRUELA ESCUDERO, portaveu

	INÉS FERNÁNDEZ MOJEDA, portaveu 2a suplent

	ENCARNACIÓN LÓPEZ SOLA

	MARIA ADORACIÓN ALCALÁ PUERTA

	JOSÉ MARIA PÉREZ ORTEGA




Grup polític municipal ESQUERRA REPUBLICANA DE CATALUNYA-ACORD MUNICIPAL
Sigles: ERC-AM

	JORDI SÁNCHEZ  ESCRIGAS, portaveu

	MONTSERRAT RIBERA  RUIZ, portaveu 1r suplent

	SALVADOR SERRATOSA  CRUZADO, portaveu 2n suplent

	MARIA ROSA BORRÀS VENTURA

	GERARD GARRIDO GUTIÉRREZ




Grup polític municipal CIUDADANOS DE MONTCADA I REIXAC
Sigles: Cs

	ANA ISABEL PELLICER MENDOZA, portaveu

	JUAN ROMERO NOVO, portaveu 1r suplent

	ANGELINA ESTHER DEL PINO GARCIA, portaveu 2a suplent



SEGON. Publicar a la seu electrònica de l'Ajuntament de Montcada i Reixac, al Portal de Transparència, la constitució i composició dels grups polítics municipals, en compliment del que disposen els articles 5 i següents de la Llei 19/2013, de 9 de desembre, de transparència, accés a la informació i bon govern i 8 i següents de la Llei 19/2014, de 29 de desembre, de transparència, accés a la Informació i bon govern de Catalunya. 

2. CONSTITUCIÓ DE LA JUNTA DE PORTAVEUS, FUNCIONAMENT I ORGANITZACIÓ.

L’article 30 del Reglament orgànic municipal, ROM, disposa que la Junta de portaveus és un organisme integrat pels portaveus de cadascun dels grups polítics amb representació municipal i presidida per l’Alcaldessa. 

La Junta de portaveus ostenta les atribucions d'assessorar l'alcaldia en les qüestions la competència de les quals ostenti el Ple municipal, i també quan l'alcalde hagi d'adoptar mesures, en cas de catàstrofes o infortunis públics o riscos greus; d'assessorar l'alcaldia en aquelles qüestions respecte de les quals requereixi l'assessorament; i de rebre informació de l'alcaldia en assumptes de transcendència especial

Els articles següents del ROM, 31, 32 i 33,  estableixen les atribucions, el funcionament, la periodicitat i la convocatòria de la Junta de portaveus.

Un cop constituïts els grups polítics i nomenats els seus portaveus, es porta a coneixement del Ple la formació de la Junta de portaveus, que es constituirà de la següent forma:
· Alcaldessa presidenta: Sra. Laura Campos Ferrer 				
· Portaveu del grup municipal ECPMIR-ECG: Sra. Mar Sempere Martínez
· Portaveu del grup municipal PSC-CP: Sr. Andrés Iruela Escudero	
· Portaveu del grup municipal d’ERC-AM:  Sr. Jordi Sánchez  Escrigas
Portaveu del grup municipal de Cs: Sra. Ana Isabel Pellicer Mendoza	

El Ple en resta assabentat

3.  PERIODICITAT DE LES SESSIONS DEL PLE  I DE LA JUNTA DE GOVERN.
La Sra. Alcaldessa explica la proposta: Aquest punt sí que s’ha de votar. Com bé sabeu, a la reunió que es va convocar el dimecres amb els diferents grups municipals, sobretot els dos de l’oposició, per informar-vos abans de convocar aquest ple extraordinari, us vam fer saber que hi hauria dos canvis en aquest sentit, que són importants. Un que és pel que fa a les sessions plenàries, que seria el de mantenir el darrer dijous de mes, però avançar l’hora d’inici a les 6 hores 30 minuts de la tarda. Creiem que en aquest sentit complim una mica amb els criteris de conciliació familiar, ja no tant per nosaltres, que nosaltres el que és la part política, quan ens presentem en unes llistes sabem al que estem exposats i el que ens toca, però sí també per tots els membres de l’Ajuntament que col·laboren i que participen en el ple municipal, ja sigui tant la part de secretaria i intervenció, com la part dels mitjans de comunicació i no només per això, sinó també per la ciutadania. A vegades acabàvem els plens massa tard, s’allargaven molt, i el torn de precs i preguntes de la ciutadania era molt tard i obligàvem a tenir als veïns i veïnes aquí fins molt tard i a hores una mica intempestives. Per tant, la proposta d’aquest equip de govern és avançar l’hora d’inici a les 6:30 de la tarda. S’ha consultat en principi amb els grups municipals de l’oposició i no hi ha hagut cap discrepància. Tothom està d’acord, i per tant, aquest seria el primer canvi en aquest punt. 
El segon és canviar el dia de la junta de govern  local, també per motius organitzatius de la casa, de l’Ajuntament, i perquè hi havia una setmana al mes que coincidia amb altres reunions i amb altres organitzacions supramunicipals i administracions supramunicipals, i per tant, creiem que era més adient passar-ho al dilluns. 
Torno a recordar que la junta de govern, tal i com vam fer el 2015, repetim, la voluntat de que sigui oberta, com així ho vam expressar als membres de l’oposició que vulguin assistir, i serà i es celebrarà els dilluns en comptes dels dimarts, a les 12:00h del migdia. Aquests són els dos canvis en la periodicitat de les sessions dels ple i de la junta de govern, i aquest punt sí que s’ha de votar.  


Atès que correspon al Ple de l’Ajuntament, en sessió convocada dintre dels trenta dies següents al de constitució de l’Ajuntament, fet que va tenir lloc el dia 13 de juny de 2015, fixar la periodicitat de les sessions plenàries, de conformitat amb el que disposa l’article 38 a) del ROF;

Atès que en compliment d’allò disposat a l’article 46.2 de la llei 7/1985, de 2 d’abril, reguladora de les bases del règim local, i en el mateix sentit per l'article 98 del Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya, l’Ajuntament ha de dur a terme una sessió ordinària al menys cada mes, per tractar-se d’un municipi de població superior a 20.000 habitants;

Atès que correspon al propi ple determinar la periodicitat i règim de les sessions plenàries. 

Atès, pel que fa a les sessions de la Junta de Govern Local, que l'article 99 del Decret legislatiu 2/2003, de 28 d'abril, disposa que Junta de Govern Local per exercir les seves competències resolutòries tindrà sessions ordinàries amb la periodicitat determinada pel ple de la corporació, i sessions extraordinàries quan la presidència ho decideixi.
I que per exercir les seves funcions d'assistència a l'alcaldia, es reuneix quan la presidència de la corporació ho determini;

El Ple acorda per unanimitat, amb el vot a favor dels 21 regidors que formen la Corporació municipal:

PRIMER. Dur a terme les sessions ordinàries del Ple de l’Ajuntament un cop al mes, l’últim dijous de cada mes, a dos quarts de set de la tarda, tret de circumstàncies especials que facin aconsellable el canvi de data.

Els mesos de juliol i de desembre la sessió ordinària tindrà lloc el penúltim dijous de cadascun d’aquests mesos.

El mes d’agost no hi haurà sessió.

SEGON. Dur a terme les sessions ordinàries de la Junta de Govern Local per exercir les seves competències resolutòries els dilluns no festius, a les 12 hores del migdia, tret de circumstàncies especials que facin aconsellable el canvi de data.

Quan el dilluns sigui festiu, es traslladarà la sessió preferiblement al primer dia hàbil posterior.

En períodes de vacances, Nadal, setmana santa, i en el mes d'agost, no hi haurà sessió, sense perjudici de poder-se convocar i celebrar algunes sessions durant aquests períodes si així convingués per al bon funcionament de l'organització municipal.

TERCER. Publicar aquest acord a la seu electrònica de l'Ajuntament de Montcada i Reixac, Portal de Transparència, en compliment del que disposen els articles 5 i següents de la Llei 19/2013, de 9 de desembre, de transparència, accés a la informació i bon govern, i 8 i següents de la Llei 19/2014, de 29 de desembre, de transparència, accés a la Informació i bon govern de Catalunya. 

4. CREACIÓ I FORMACIÓ DE LES COMISSIONS INFORMATIVES PERMANENTS.

La Sra. Alcaldessa explica: Es proposa i es porta a acord d’aquest ple l’aprovació i composició i funcionament de les comissions informatives de caràcter permanent següents en competència sobre les matèries que s’indiquen. Cal constatar en aquest sentit, que hi haurà una comissió informativa més, com us vam informar en la reunió de dimecres. El 2015 es va considerar oportú unir el que és els serveis generals amb presidència, i enguany, el 2019 creiem que per motius organitzatius és molt millor i més adient tornar a la organització i a l’estructura que hi havia prèvia, el 2015, que és que hi hagi cinc àrees, i per tant cinc comissions informatives. 

Les comissions informatives són òrgans sense atribucions resolutòries que tenen per funció l’estudi, informe o consulta dels assumptes que hagin de ser sotmesos a la decisió del Ple, així com el seguiment de la gestió de l'Alcaldia, la Junta de Govern Local i les regidories que ostentin delegacions, sense perjudici de les competències de control que corresponguin al Ple. També informaran els assumptes que la Junta de Govern Local o l’Alcaldia sotmeti expressament al seu dictamen.

De conformitat amb allò previst a l’art. 124 i següents del Reglament d'organització, funcionament i règim jurídic de les entitats locals, aprovat per Reial decret 2.568/1986, de 14 de novembre, ROF, les comissions informatives permanents són les que es constitueixen amb caràcter general. La determinació del seu número, denominació i distribució de matèries que els correspon dictaminar, s’acordarà pel Ple de l’ajuntament, a proposta de l’Alcaldia.

El Reglament Orgànic municipal, ROM, per la seva part disposa a l'article 21 que la designació, el nombre i la denominació de les comissions informatives de caràcter general corresponen al Ple municipal, i també la seva modificació o supressió.

Vist el que disposa l’article 60 en relació amb el 58.3 del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, que dóna com a criteri per a la formació de les comissions informatives el de que el nombre de membres que la formen sigui proporcional a la seva representativitat al ple de l’ajuntament, o igual per a cada grup, aplicant-se en tal supòsit el vot ponderat. En aquest cas es proposa la representació proporcional relativa, per tal de garantir la presència de tots els grups municipals a les comissions informatives, de manera relativament proporcional a la representació que tenen al Ple de l'Ajuntament.

Atès el que disposa l’article 20 de la Llei 7/1985, de 2 d’abril, reguladora de les bases de règim local, que estableix que tots els grups polítics integrants de la corporació tindran dret a participar en aquestes comissions, mitjançant la presència de regidors que formin part dels dits grups, en proporció al número de regidors que tinguin en el Ple.

Vist el que disposen l'article 116 de la Llei 7/1985, de 2 d'abril, i els articles 58 i 101 del Decret Legislatiu 2/2003, de 28 d’abril, i d'acord amb la previsió de l'apartat 2 de l'article 101 d'aquest decret Legislatiu, segons el qual "per acord del ple de la corporació, la comissió d'estudi, d'informe o de consulta especialitzada en matèria de finances pot actuar com a comissió especial de comptes".

Vist que el ROM municipal, estableix també a l'article 22 que les comissions informatives estan integrades per membres representants de tots els grups polítics municipals.

Atès que l’adscripció concreta a cada comissió dels membres que hagin de formar part en representació de cada grup, es realitzarà mitjançant escrit de cada portaveu dirigit a l’Alcalde, segons disposa l’article 24 del ROM, i l’article 125 del ROF.

El Ple acorda per unanimitat, amb el vot a favor dels 21 regidors que formen la Corporació municipal:

PRIMER.- Aprovar la composició i funcionament de les comissions informatives de caràcter permanent següents, amb competència sobre les matèries que s’hi indiquen:

COMISSIÓ INFORMATIVA DE L’ÀREA DE PRESIDÈNCIA.

Assumptes propis de l’Alcaldia.
Serveis Jurídics Generals
Assumptes tramitats i gestionats a la Secretaria General de l’ajuntament.
Normes municipals: ordenances, reglaments i pla normatiu
Planificació estratègica
Oficina del Soterrament
Transició Ecològica
Comissió d'Habitatge
Comunicació i Protocol. Comunicació i difusió a través de xarxes socials. Relació amb els mitjans de comunicació
Imatge corporativa i comunicació global de ’Ajuntament.
Manteniment contingut llocs web de l'Ajuntament
Relacions institucionals
Relacions amb la Sindicatura e Greuges
MONTCADA COMUNICACIÓ. (OAIL)

COMISSIÓ INFORMATIVA DE SERVEIS GENERALS

Serveis Generals
Policia Local
Trànsit i seguretat viaria. 
Instrucció i tramitació d’expedients sancionadors en matèria de trànsit, circulació i seguretat viària.
Gestió de la grua municipal de retirada de vehicles de la via pública.
Control, inspecció, instrucció i tramitació d’expedients sancionadors per contravenció d’ordenances municipals, especialment en matèria de civisme i  convivència.
Protecció civil. Plans de protecció civil i d'emergències
Gestió i tramitació dels expedients de responsabilitat patrimonial, i reclamació dels danys patits pel patrimoni municipal.
Equipaments i dotacions: gestió i tramitació lloguers i propietat horitzontal municipal. Recepció i consergeries.
Assegurances
Arxiu. Gestió i custòdia de documents públics i protegits de l’Ajuntament. Control de la destrucció de documents segons la normativa vigent.
Manteniment de Bases de dades i protecció de dades.
Recursos Humans
Oficina d'atenció ciutadana, OAC.

Informàtica i Sistemes d'informació:
Suport informàtic a l'ajuntament
Responsabilitat de l’emmagatzematge dels arxius en suport digital, i coordinació amb la persona delgada en protecció de dades.
Planificació i gestió dels serveis i xarxes de telefonia i dades dels edificis municipals.
Gestió dels serveis informàtics i dels sistemes d’informació de l’Ajuntament.
Impuls i promoció de mecanismes basats en les tecnologies de la informació i la comunicació (TIC), per tal de millorar la gestió dels serveis i la qualitat de vida (ciutat intel·ligent, smart city).

 Sistemes de Gestió:
Gestió documental de documents i arxius
Suport i disseny tècnic quant a procediments administratius (procediments tramitats telemàticament).
Impuls i implementació tècnica i control dels sistemes de gestió digital dels expedients i de l’Administració electrònica, portal del ciutadà, seu electrònica, catàleg de tràmits i tècniques de processament de dades massives o big data.

Transparència i Bon govern
Desenvolupament efectiu de les previsions de la legislació sobre transparència, accés a la informació pública i bon govern de les administracions públiques, i concretament dels àmbits que són propis de l’Ajuntament. 
Tramitació i resolució de les peticions d’accés a través del Portal de Transparència
Desenvolupament del Codi Ètic

COMISSIÓ INFORMATIVA DE L’ÀREA TERRITORIAL.

Urbanisme i planejament
Planejament urbanístic
Gestió urbanística
Infraestructures urbanístiques
Intervenció en l’edificació i l’ús del sòl i del subsòl (llicències urbanístiques, ordres d’execució i declaracions de ruïna, etc.)
Protecció de la legalitat urbanística.
Obres i projectes municipals d'edificació i d'urbanització
Projectes innovadors, Smart Cities, disseny d’infraestructures en aquest àmbit, amb col·laboració amb el Servei de Sistemes d’Informació.
Preservació i rehabilitació del patrimoni arquitectònic
Plànol de la Ciutat.

Medi natural i Salut Pública
Gestió i control del medi natural.
Impuls de la política municipal en matèria de medi ambient.
Educació i sensibilització ambientals, d’estudis, plans i programes ambientals.
Manteniment i conservació d’espais periurbans, camins, rieres, espais en zona no urbanitzable, zones forestals o de conreu del terme municipal de titularitat pública, i control de la fauna en aquest àmbit.
Exercici de la potestat sancionadora en matèria medi natural. 
Horts urbans.
Protecció dels animals i Tinença responsable d’animals 
Instrucció i tramitació d’expedients sancionadors per contravenció d’ordenances municipals d’aquest àmbit,  especialment en matèria de tinença d’animals i  protecció dels animals perillosos.
Seguretat alimentària. Control sanitari establiments i aliments: menjadors escoles, mercats i fires.
Control colònies d'animals.
Vigilància i control d’establiments de pírcing i tatuatge.
Vigilància i control de la legionel·losi.
Vigilància i control de les aigües de consum humà. Fonts naturals.
Control de plagues.

Llicències d’activitats i qualitat ambiental
Activitats sotmeses a declaració responsable, comunicació i llicència. Pla d’inspeccions.
Actuacions i control de les prescripcions que corresponen al municipi referents a la prevenció d’incendis i als abocaments d’aigües residuals,  a la contaminació atmosfèrica, a la contaminació acústica, a la contaminació lluminosa, etc.
Gestió de les denúncies generades per l’exercici d’activitats.
Exercici de la potestat sancionadora en matèria de control d’activitats i de qualitat ambiental.

Habitatge
Oficina Local d’Habitatge.
Gestió i manteniment d’habitatges inclosos en el servei cessió temporal d’ús d’habitatges per atendre necessitats urgents de caràcter social.
Gestió d’ajuts i programes d’habitatge en la matèria
Servei d'informació en matèria d'habitatge.
Borsa d’habitatge de lloguer social.

Via pública i serveis municipals 
Manteniment dels vials, mobiliari urbà, parcs i jardins i l’espai públic en general de Montcada i Reixac.
Manteniment de la senyalització viària establerta reglamentàriament, d’orientació i del sistemes de control del trànsit.
Gestió i control dels serveis de neteja viària i dels espais públics i el mobiliari urbà.
Llicències i autoritzacions d’activitats i d’ocupació de la via pública i dels espais públics (activitats de venda, quioscos, taules i cadires d’establiments de restauració, parades, marquesines, concentracions humanes, ocupacions de la via pública, interrupcions i tancaments del trànsit, concessió de claus i comandaments d’accés amb vehicles a zones d’accés restringit, autoritzacions de guals i entrades de vehicles, atraccions recreatives, fires i festes, etc.,).
Supervisió, conservació, manteniment i control energètic dels diferents edificis que són titularitat municipal, o que l’Ajuntament utilitza.
Polítiques en matèria d’energia, i particularment impuls de plaques fotovoltaiques en equipaments i d’energies netes, amb criteris de sostenibilitat ambiental.
Coordinació dels diferents treballs i activitats públics i privats que afecten les vies públiques, per tal d’evitar molèsties i garantir l’eficiència.
Inspecció de les diferents activitats i actes, en vies públiques, edificacions i equipaments, que descriuen els apartats anteriors. També direcció i coordinació general de la inspecció municipal, excepte la urbanística, de medi ambient i de salut.
Enllumenat públic, tant pel que fa a la planificació de l’obra nova com al manteniment i control de la despesa.
Manteniment de la xarxa del clavegueram.
Gestió de residus de tota mena en l’àmbit municipal, d’acord amb la llei i amb criteris d’eficiència i respecte per al medi ambient, amb l'impuls de polítiques i accions 3R: reduir, reutilitzar i reciclar. 
Gestió de la mobilitat, accessibilitat, i transport de persones, vehicles i mercaderies; i aparcaments, tant de gestió directa com en règim de concessió.
Elaboració i impuls de plans de mobilitat i d’estudis sobre mobilitat generada.
Transport urbà/interurbà

COMISSIÓ INFORMATIVA DE L’ÀREA SOCIAL.

Serveis Socials, polítiques d’inclusió i Sanitat: 
Disseny de la política municipal en matèria de serveis socials.
Serveis socials d’atenció primària quan escaigui.
Gestió de subvencions a entitats socials.
Pla d’absentisme escolar en coordinació amb Educació.
Habitatge temporal d’urgència social, en coordinació amb la regidoria d'Habitatge.
Polítiques de suport a les famílies, i gent gran que viu sola.
Ajuts i programes de suport a la dependència. 
Servei d’atenció domiciliària.
Promoció i polítiques actives de suport i participació de les persones amb discapacitat. 
Acollida i assessorament de persones migrants i altres col·lectius. 

Educació 
Escoles bressol i centres escolars.
Activitats escolars i Diltet
Planificació de les necessitats d’escolarització de la població de Montcada i Reixac
Participació en els consells escolars de centre.
Direcció i gestió del Consell Escolar Municipal.
Impuls de projectes d’innovació pedagògica en col·laboració amb els centres educatius.

Infància i joventut 
Consell municipal de la infància
Casals d'estiu.
Punt Jove, d’atenció i assessorament per a joves. Pla de joventut
Relació i col·laboració amb les entitats de joves 
Aules d’Estudi municipals i espais destinats a la promoció i dinamització juvenil. Can Tauler

Ciutadania 
Participació Ciutadana,
Solidaritat i Cooperació
Foment del moviment associatiu i de les entitats
Suport  a les associacions de veïns i activitats veïnals.
Gestió dels equipaments adscrits, i gestió de l'ús per les associacions i entitats
Oficina Municipal d’Informació al Consumidor (OMIC), i impuls de la mediació en matèria de consum.

Cultura i Patrimoni
Festes Populars 
Promoció, creació i difusió de l’activitat cultural.
Programació cultural.
Gestió i programació de les activitats dels equipaments culturals
Protecció i promoció del patrimoni arqueològic, arquitectònic, històric, documental i natural del municipi.

Esports
Política d’esports 
Foment de la pràctica esportiva i de l’esport de base, escolar i el de els persones amb discapacitat.
Promoció de l’activitat esportiva.
Activitats de reconeixement i suport a l’èxit esportiu en totes les categories.
Gestió ajuts entitats esportives.
Gestió de les instal·lacions esportives, regim d’utilització i forma de gestió.

Igualtat, Feminismes i LGTBI
Polítiques tranversals de gènere i de  foment de la igualtat entre persones.
Pla d’igualtat municipal.
Informació i Atenció a la Dona, i suport a situacions de violència de gènere.

COMISSIÓ INFORMATIVA DE L’ÀREA ECONÒMICA.

Hisenda i Intervenció General
Hisenda i finances. Planificació estratègica des dels punts de vista econòmic i financer.
Elaboració, gestió i execució dels pressupostos municipals.
Gestió relacionada amb els deures derivats de la normativa vigent sobre estabilitat pressupostària i sostenibilitat financera.
Plans de viabilitat econòmica, crèdits i endeutament.
Intervenció General
Control de la despesa. Comptabilitat.
Ordenances fiscals.
Ingressos: Rendes i Tributs, Unitat cadastral. Gestió tributària i inspecció. Liquidació de tributs i altres ingressos de dret públic, resolució de recursos en la matèria, etc., sens perjudici de la delegació existent a favor de l’Organisme de Gestió tributària de la Diputació de Barcelona. Impuls de sistemes d’autoliquidació efectiva de tributs, especialment per via telemàtica.
Recaptació, Multes i sancions. Cementiris.
Tresoreria . Pagament a proveïdors 
Subvencions: control i seguiment de l'aplicació i de la justificació i cobrament.

Contractació
Gestió de la contractació pública municipal. Contractació electrònica. Perfil de Contractant. Registre públic de contractes. Compres.
Elaboració d'instruccions i criteris  sobre contractació administrativa, inclosa la formació periòdica dels responsables del contractes, cercant la millor relació qualitat-preu i promovent una contractació socialment responsable d’acord amb criteris socials, ambientals, d’igualtat i de foment de l’emprenedoria
Verificació i control dels procediments de contractació incoats pels responsables dels contractes de les diferents àrees municipals, promovent  que s’avaluï la seva execució i el compliment de les obligacions assumides pels contractistes, i que s’adoptin  les millors decisions quant a pròrrogues, modificacions, penalitats i eventuals resolucions
 
Promoció Econòmica: 
Promoció de l’activitat econòmica del municipi. 
Promoció dels polígons industrials i de les àrees econòmiques.
Gestió programa modernització polígons industrials

Ocupació i Treball: 
Polítiques municipals de foment de l'ocupació
Informació, assessorament i suport en tràmits a empreses i emprenedors.
Suport a empreses d'inserció laboral
Plans d'ocupació
Formació ocupacional
Gestió de subvencions en aquest àmbit.

Comerç i Turisme
Polítiques de comerç. 
Fires de comerç
Consell de comerç. 
Promoció del turisme cultural, gastronòmic i del patrimoni històric.
Mercats

SEGON.-  Cadascuna d’aquestes comissions estarà integrada pels membres que s'indiquen dels grups polítics municipals, de manera que tots els grups puguin estar representats a totes les comissions informatives. La representació serà proporcional, proporcionalitat relativa.

-  Cs: 1 membre a cada Comissió Informativa

- ERC-AM: 1 membre a cada Comissió Informativa, i 1 membre més per assignar pel grup en altra Comissió Informativa

- PSC-CP:  1 membre a cada Comissió Informativa, i 2 membres més per assignar pel grup en altres dues Comissions Informatives

- ECPMIR: 1 membre a cada Comissió Informativa, i 3 membres més per assignar pel grup en altres tres Comissions Informatives

Cada membre tindrà els suplents que el seu grup designi.

TERCER.- L’adscripció concreta a cada comissió dels membres titulars i suplents, es farà mitjançant l’escrit del portaveu de cada grup municipal adreçat a l’Alcaldia. 

QUART.- Les funcions d’aquestes comissions informatives de caràcter permanent seran l’estudi, informe o consulta dels assumptes que hagin de ser sotmesos a la decisió del Ple, o a altres òrgans per delegació del Ple, així com el seguiment de la gestió de l'Alcaldia, la Junta de Govern Local i les regidories que ostentin delegacions, sense perjudici de les competències de control que corresponguin al Ple.

CINQUÈ. Les comissions informatives es reuniran amb caràcter ordinari a les dependències de l'Ajuntament de l'avinguda de la Unitat núm. 6, el divendres de la setmana immediatament anterior a la prevista per a la celebració de la sessió ordinària del ple, a partir de les 8 del matí. 

SISÈ. La Comissió Informativa de l'Àrea Econòmica assumirà també les funcions de Comissió Especial de Comptes

SETÈ. Publicar la composició i funcionament de les Comissions Informatives a la seu electrònica de l'Ajuntament de Montcada i Reixac, Portal de Transparència, en compliment del que disposen els articles 5 i següents de la Llei 19/2013, de 9 de desembre, de transparència, accés a la informació i bon govern i 8 i següents de la Llei 19/2014, de 29 de desembre, de transparència, accés a la Informació i bon govern de Catalunya. 

5.  DONAR COMPTE DE LES ATRIBUCIONS DELEGADES PER L'ALCALDIA EN EL PLE I EN LA JUNTA DE GOVERN, I ACCEPTACIÓ DE LES DELEGADES EN EL PLE

La Sra. alcaldessa explica: No ha hagut cap canvi en les atribucions delegades per l'Alcaldia en el Ple i en la Junta de Govern en relació a les existents anteriorment. 

En el cas dels expedients de contractació, es mantenen també els imports existents, pel que fa a la delegació de l'Alcaldia per a l'aprovació dels expedients de contractació, i de l'aprovació dels corresponents projectes d'obres i serveis, tant en la Junta de Govern Local com en el Ple.

Vist el Decret de l'Alcaldia Decret número 2139/2019, de data 2 de juliol de 2019, en matèria de delegació d'atribucions en la Junta de Govern Local i en el Ple, el text del qual és el següent:
 
" Atès que la Junta de Govern Local és un òrgan necessari en l’Ajuntament de Montcada i Reixac, per tractar-se d’un municipi amb una població superior a 5.000 habitants.

Vist que l’article 23.2.b de la Llei 7/1985, de 2 d’abril, reguladora de les bases del règim local disposa que correspon a la Junta de Govern Local: “Les atribucions que l’alcalde o un altre òrgan municipal li delegui o li atribueixin les lleis”.

Atès que l’Alcaldia, per tal d’adaptar de dotar de contingut i permetre el funcionament de la Junta de Govern Local, òrgan necessari que exercirà les competències que el Ple o l’Alcaldia li deleguin, tenint en compte el començament d’una nova legislatura, ha de delegar competències en la Junta de Govern, per tal que iniciï el seu funcionament.

Atesa la voluntat d'aquesta Alcaldia de delegar en la Junta de Govern Local les competències que sigui convenient, atenent al principi d'eficàcia i d'eficiència, amb l'objectiu de facilitar la tramitació i resolució dels expedients, 

L'ALCALDIA RESOL

PRIMER. Delegar en la Junta de Govern  Local les següents atribucions, d’entre les que l’atorga l’article 21.1 de la Llei 7/1985, de 2 d’abril:

1. Aprovar l’Oferta Pública d’Ocupació, d’acord amb la Plantilla i el Pressupost aprovats pel Ple. Art. 21.1.g) de la Llei 7/1985, de 2 d’abril.

2. Aprovar les bases per les proves de selecció del personal. Art. 21.1.g) de la Llei 7/1985, de 2 d’abril.

3. Les aprovacions dels instruments de planejament de desenvolupament del planejament general no expressament atribuïdes al Ple, així com els instruments de gestió urbanística i dels projectes d’urbanització. Art. 21.1.j), en relació amb el 21.3, de la Llei 7/1985, de 2 d’abril.

4. L’aprovació dels projectes d’obres i serveis quan sigui competent per a la seva contractació o concessió segons l'apartat SEGON d'aquest Decret, i estiguin previstos al pressupost. Art. 21.1.o) de la Llei 7/1985, de 2 d’abril.

5. L’atorgament i denegació de llicències urbanístiques. (Art. 21.1.q de la Llei 7/1985, de 2 d’abril).

6. L’adquisició de béns i drets, així com l’alienació del patrimoni, en els assumptes i imports que siguin de la seva competència
7.- Adoptar les mesures de restauració de la realitat física alterada i de l'ordre jurídic vulnerat, adoptades dins els expedients de protecció de la legalitat urbanística,  excepte al Pla del Besòs.

8. Les que, no estant atribuïdes a cap altre òrgan, l’Alcaldia consideri convenient sotmetre al coneixement i decisió de la Junta de Govern.

SEGON. Delegar en la Junta de Govern Local les següents  competències que són pròpies de l’Alcaldia en matèria de contractació, segons la Llei 9/2017, de 8 de novembre, de contractes del sector públic:

A. Els acords d’aprovació d’expedients de contractació i concessions, i els acords d'adjudicació corresponents, qualsevol que sigui el procediment i la forma escollida per a la licitació, que no superin el pressupost base de licitació anual (sense comptar l'IVA) següent:
- Contractes d’obres i de concessió d’obra pública, fins 250.000 €  
- Resta de contractes, import de fins 100.000 €  

B. Els acords d'adjudicació dels contractes en els que s'hagi delegat en el Ple la competència per a l'aprovació dels expedients de contractació, segons l'apartat TERCER d'aquesta Resolució

C. L’adjudicació i aprovació dels contractes menors, amb independència de la seva quantia.
Durant els períodes en els que no se celebrin sessions per part de la Junta de Govern Local, l’Alcaldia mantindrà la competència per a l’aprovació i adjudicació dels contractes menors, donant compte a la Junta de Govern Local dels contractes adjudicats. 

D. Aquesta delegació comporta la de l’aprovació dels corresponents projectes d’obres i serveis, quan sigui procedent per a la seva contractació o concessió, d'acord amb l'apartat PRIMER. 4 d'aquest Decret.

TERCER. Delegar en el Ple de l’Ajuntament les següents competències que són pròpies de l’Alcaldia en matèria de contractació d’acord amb el que disposa la Disposició Addicional Segona de la Llei 9/2017, de 8 de novembre, de contractes del sector públic: 

A. Els acords d’aprovació d’expedients de contractació i concessions, qualsevol que sigui el procediment i la forma escollida per a la licitació, que superin els imports del  pressupost base de licitació anual a què es refereix l'apartat SEGON d'aquest Decret, excepte l'adjudicació dels dits contractes, que es delega en la Junta de Govern Local.

B. L’aprovació dels corresponents projectes d’obres i serveis, quan sigui competent per a l'aprovació dels expedients de contractació o concessió. 

QUART. Donar compte al Ple del present Decret de delegació d'atribucions en la primera sessió que celebri, en compliment de l’article 44.4 del RD 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals, i per tal que accepti la competència en matèria de  contractació que li delega l’Alcaldia.

CINQUÈ. Donar compte a la Junta de Govern Local perquè prengui coneixement d’aquest Decret i de les atribucions que l'atorga l'alcaldia per al seu funcionament.

SISÈ. Publicar en el Butlletí Oficial de la Província la delegació d’aquestes atribucions de l’Alcaldia, de conformitat amb allò establert a l’article 9.3 de la Llei 40/2015, d'1 d'octubre, reguladora del règim jurídic del sector públic, i a l’article 44.2 del RD 2568/1986; i publicar també les delegacions realitzades a la seu electrònica de l'Ajuntament de Montcada i Reixac, Portal de Transparència, en compliment del que disposen els articles 5 i següents de la Llei 19/2013, de 9 de desembre, de transparència, accés a la informació i bon govern i 8 i següents de la Llei 19/2014, de 29 de desembre, de transparència, accés a la Informació i bon govern de Catalunya".

El Ple acorda per unanimitat, amb el vot a favor dels 21 regidors que formen la Corporació municipal:

PRIMER.   Restar assabentat del Decret de l'Alcaldia número 2139/2019, de data 2 de juliol de 2019, en matèria de delegació d'atribucions.

SEGON. Acceptar el Ple de l'Ajuntament la competència en matèria de contractació que li delega l’Alcaldia

6.   APROVACIÓ DELEGACIONS DEL PLE EN LA JUNTA DE GOVERN I L'ALCALDIA.

La Sra. alcaldessa explica: Aquest punt és exactament al contrari que l'anterior, és el Ple qui delega competències en la Junta de Govern i en l'Alcaldia.

Atès el que disposa l’article 22 de la Llei 7/1985, de 2 d’abril, reguladora de les bases del règim local, que atribueix al Ple les competències que corresponen a aquest òrgan, i que a l'apartat 4 d'aquest precepte disposa que el Ple podrà delegar l'exercici de les seves atribucions en l'Alcaldia i en la Junta de Govern, amb les excepcions que preveu el mateix article;

Atès que, entre les competències delegables, figura a l’apartat j) l’exercici d’accions judicials i administratives i la defensa de la corporació en matèries de competència plenària;

Atès que en un  sentit semblant s’expressa l’article 52 del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya;

Atès que aquesta competència és delegable en la Junta de Govern segons disposa el dit article, i és aconsellable delegar-la en la Junta de Govern atesos els terminis existents per a l'adopció dels acords corresponents a la compareixença de l'Ajuntament en els recursos interposats contra els actes i acords municipals, i d'exercici d'accions en defensa dels interessos municipals;

Atesa també la conveniència de delegar en la Junta de Govern Local la imposició de sancions per infraccions urbanístiques molt greus, sempre donant compte a la Comissió Informativa corresponent, per tal de permetre una millor agilitat en la tramitació dels expedients de què es tracta.

Vist l'acord del Ple de l'Ajuntament adoptat en sessió de 30 de març de 2017, pel que es va delegar en l'alcaldia les atribucions de l'apartat 2.a) de l'article 64 de l'Ordenança municipal reguladora de la protecció i tinença d'animals;

Atès el contingut de l’article 64 de l’Ordenança municipal reguladora de la protecció i tinença d’animals, regula l’exercici de la potestat sancionadora i els òrgans competents per exercir-la, que a l'apartat 2 atribueix a l’Alcaldia la competència per a la imposició de les sancions en virtut d’aquesta ordenança, tret de dos supòsits. 

En concret en el subapartat a) disposa que la competència per a la imposició de les sancions derivades d’accions o omissions tipificades com a infraccions greus i molt greus relatives a la tinença de gossos potencialment perillosos correspon al Ple.

Atesa la conveniència de delegar en l’Alcaldia la imposició de sancions per les  infraccions greus i molt greus a què es refereix l’article 64.2.a) de l’Ordenança, sempre donant compte a la Comissió Informativa de les decisions preses en virtut d’aquesta delegació, per tal de permetre una millor agilitat en la tramitació dels expedients per tal de poder tramitar de manera molt més ràpida i operativa els expedients sancionadors que s'hagin tramitat per la unitat administrativa corresponent, i vist que l’article 65 de l'Ordenança preveu aquesta delegació,

El Ple acorda per unanimitat, amb el vot a favor dels 21 regidors que formen la Corporació municipal:

PRIMER. Delegar en la Junta de Govern Local les atribucions que figuren a l’apartat J de l’article 22 de la llei 7/1985, de 2 d’abril, relativa l’exercici d’accions judicials i administratives i la defensa de la corporació en matèries de competència plenària 

SEGON. Delegar en la Junta de Govern Local les atribucions relatives a la imposició de sancions per infraccions urbanístiques molt greus.

TERCER.  Els acords que la Junta de Govern Local adopti sobre aquestes matèries serà en sessió a la quan hauran de ser convocats tots els membres del Ple de l’ajuntament, i amb les mateixes formalitats i amb la tramesa de la documentació relativa a l’assumpte igual que en els assumptes tractats pel Ple. 
Així mateix, es donarà compte a la comissió informativa corresponent dels acords adoptats en virtut d’aquesta delegació.

QUART. Delegar en l’Alcaldia les atribucions que figuren a l’apartat 2. a) de l’article 64 de l’Ordenança municipal reguladora de la protecció i tinença d’animals.

CINQUÈ. Les resolucions administratives que s’adoptin per delegació indicaran expressament aquesta circumstància.

SISÈ.- Publicar aquestes delegacions en el Butlletí Oficial de la Província en compliment de l'article  9.3 de la Llei 40/2015, d'1 d'octubre, reguladora del règim jurídic del sector públic

SETÈ. Publicar a la seu electrònica de l'Ajuntament de Montcada i Reixac, al Portal de Transparència, la delegació d'atribucions en Junta de Govern i Alcaldia, en compliment del que disposen els articles 5 i següents de la Llei 19/2013, de 9 de desembre, de transparència, accés a la informació i bon govern i 8 i següents de la Llei 19/2014, de 29 de desembre, de transparència, accés a la Informació i bon govern de Catalunya. 

7. NOMENAMENT DE REPRESENTANTS DE LA CORPORACIÓ EN ORGANS COL·LEGIATS.

La Sra. alcaldessa explica la proposta: Com sabeu, a cada inici de mandat s’ha de nomenar una sèrie de representants a tot un conjunt d’òrgans col·legiats d’altres administracions perquè representin a l’Ajuntament de Montcada. Nosaltres el que hem fet en aquest cas, igual com s’ha fet sempre, no m’he inventat res, és que els regidors i regidores que tindran la competència, que formin part d’aquests òrgans col·legiats. 
A la reunió de dimecres vam mostrar la nostra voluntat com a equip de govern d’obrir aquesta representació, no només als membres de l’equip de govern, sinó també a membres de l’oposició i així ho vam parlar en el seu dia. Per tant, dimecres vam proposar tant a Cs com a PSC-CP que si volien o tenien interès com a partit, o personalment com a regidors, el participar en algun d’aquests òrgans col·legiats, que evidentment, menys òrgans com l’Àrea Metropolitana, la resta estàvem oberts a parlar i a dialogar que poguessin participar, perquè ja ho haguéssim volgut fer en el 2015 i ens vam adonar que altres municipis sí que ho havien fet. Per tant, hem obert aquesta opció i només ens va contestar el Partit Socialista, escollint precisament un òrgan col·legiat que hem constatat avui que va ser dissolt al març del 2015, i com no s’havia informat ni s’havia notificat a l’Ajuntament de Montcada, havia continuat aquesta representació viva quant a nomenament de paper, però no és efectiva, perquè no es va participar. Aquest òrgan és el COPEVO que era el Consorci d’Ocupació i Promoció econòmica del Vallès Occidental. El que ha passat ha estat que el Consell Comarcal ha agafat totes les competències, per tant, aquest òrgan col·legiat ja no té sentit i a més a més, està dissolt. 
Dit això, amb el Partit Socialista hem quedat que com han tingut la vista d’escollir l’òrgan col·legiat que tot just no podia ser, perquè està dissolt, que s’ho mirarien, i que si els sembla bé, farien una altre proposta; i que nosaltres estem oberts a que, malgrat que s’aprovi avui aquest punt, no tenim cap problema en fer modificacions necessàries, si són oportunes, i arribar a un acord. 

El Sr. Iruela, portaveu del grup municipal PSC-CP, expressa: Votarem a favor, i estarem esperant a veure si concretem en quin òrgan podem estar.

La Sra. alcaldessa indica: Agraeixo el vot favorable i la voluntat i el compromís públic d'aquest equip de govern és que siguin representants en òrgans col·legiats d'altra administració, i ja que aquesta no ha pogut ser, parlem, seiem i arribem a un acord.

De conformitat amb allò establert a l’article 38.c) del ROF correspon al Ple adoptar el corresponent acord de nomenament dels representants de la Corporació en els òrgans col·legiats que siguin de la seva competència.

Així mateix, haurà de nomenar els representants en mancomunitats i en el Consell Metropolità de l’Àrea Metropolitana de Barcelona, creada per la Llei 31/2010, de 3 d’agost. En aquesta entitat, correspon a l’Ajuntament de Montcada i Reixac la representació mitjançant dos representants, un dels quals, d’acord amb l’article 6.1 de la Llei esmentada, és la persona que ostenti l'Alcaldia com a membre nat  del Consell Metropolità, i l’altre ha de ser designat per majoria absoluta del nombre legal de membres de la corporació.

Atesa la conveniència que els representants de la corporació municipal en òrgans col·legiats i supramunicipals siguin nomenats en funció de la responsabilitat que tenen atribuïda a l’Ajuntament, per tal que hi hagi relació entre aquesta i la matèria i l’objecte a tractar en l’òrgan col·legiat en el qual ostenti la representació municipal;

El Ple acorda per unanimitat, amb el vot a favor dels 21 regidors que formen la Corporació municipal:

PRIMER.  Nomenar els següents representants de l'Ajuntament de Montcada i Reixac en òrgans col·legiats:

A) Xarxa de Ciutats Saludables de la FEMP
· Sra. Mar Sempere Martinez
B) Consorci per a la defensa de la conca del riu Besòs
· Sr. Oriol Serratusell Basachs
C) Consell d’Administració del Consorci de Collserola
· Sr. Oriol Serratusell Basachs
D) Consell Consultiu del Consorci del Parc de Collserola
· Sr. Oriol Serratusell Basachs
E) Consorci de la Serralada de Marina
· Sr. Oriol Serratusell Basachs (titular)
·  Sr. José Domínguez Montero (suplent)
F) Consorci de Normalització Lingüística del Vallès Occidental
· Sra. Maria Rosa Borràs Ventura
· Sr. Juan Carlos de la Torre
G) Consell Esportiu del Vallès Occidental
· Sr. Salvador Serratosa Cruzado
H)  Associació Pacte Industrial de la Regió Metropolitana de Barcelona
· Sra. Eva Manzano Moreno

I)  Assemblea General de l’Associació Xarxa de Ciutats i pobles per a la sostenibilitat.
· Sr. Oriol Serratusell Basachs

J) Consorci LOCALRET
· Sra. Eva Manzano Moreno

K)   Consorci de residus del Vallès Occidental
· Sr. Oriol Serratusell Basachs

L)  Comitè Local Creu Roja Cerdanyola-Ripollet-Montcada i Reixac
· Sra. Mar Sempere Martínez

M)  Entitats Urbanístiques de Conservació
· Sra. Eva Manzano Moreno

N)  Consells Escolars dels centres del municipi
· Jessica Segovia Alvarez 

O)  Consell Escolar Municipal 
· Jessica Segovia Alvarez 
· 1 membre de cada grup municipal, en representació del grup respectiu.

P) Consell d’Administració de l’Institut Metropolità de Promoció del Sòl i Gestió Patrimonial (IMPSOL):
· Sr. Jordi Sánchez Escrigas

Q) Consell Plenari del Consorci del Parc de l’espai natural de Gallecs 
· Sr. Oriol Serratusell Basachs

R) Pla d’actuació per la millora de la qualitat de l’aire als municipis declarats zones de protecció especial de l’ambient atmosfèric mitjançant el Decret 226/2006, de 23 de maig.
· Sr. Oriol Serratusell Basachs

S) Representant municipal a l’entitat ADF ”La Serralada”.
· Sr. José Domínguez Montero

T) Consorci del Besòs. 
	1) CONSELL GENERAL:
· L’alcaldessa, Sra. Laura Campos Ferrer, membre nat, que podrà delegar en un/a tinent/a d’alcalde.
· Sr. Jordi Sánchez Escrigas
· Sra. Eva Manzano Moreno
· Sra. Mar Sempere Martínez

	2) COMISSIÓ EXECUTIVA
· Sr. Jordi Sánchez Escrigas, vocal titular 
· Sra. Mar Sempere Martínez, vocal suplent

U) Associació de Municipis per l'Aigua Pública (AMAP)
· Sra. Laura Campos Ferrer, alcaldessa, com a membre titular.
· Sr. Oriol Serratusell Basachs, com a membre substitut

V) Comissió de Delimitació Territorial
· Sra. Laura Campos Ferrer, alcaldessa.
· Sr. Jordi Sánchez Escrigas
· Sra. Eva Manzano Moreno

Tècnics: Sra. Maria José López Pallarès, secretària general, i Sr. Josep Gomis Novell, arquitecte cap de Servei de Planejament.

SEGON. Nomenar els següents membres de l'Ajuntament de Montcada i Reixac per a representar-lo en mancomunitats intermunicipals:

Mancomunitat de municipis de Cerdanyola, Ripollet i Montcada i Reixac.

· Sra. Laura Campos Ferrer, alcaldessa.
· Sr. Jordi Sánchez Escrigas
· Sr. Gerard Garrido Gutiérrez
· Sra. Mar Sempere Martínez

TERCER. Nomenar els següents membres de l'Ajuntament de Montcada i Reixac per a representar-lo en l’ÀREA METROPOLITANA DE BARCELONA:

Consell Metropolità de l’Àrea Metropolitana de Barcelona:

· Sra. Laura Campos Ferrer, alcaldessa.
· Sr. Jordi Sánchez Escrigas

QUART. Publicar a la seu electrònica de l'Ajuntament de Montcada i Reixac, Portal de Transparència, la designació de representants municipals en òrgans supramunicipals i mancomunitats, en compliment del que disposen els articles 5 i següents de la Llei 19/2013, de 9 de desembre, de transparència, accés a la informació i bon govern i 8 i següents de la Llei 19/2014, de 29 de desembre, de transparència, accés a la Informació i bon govern de Catalunya. 

8. APROVACIÓ DE L’ESTRUCTURA I EL RÈGIM RETRIBUTIU DELS MEMBRES DE LA CORPORACIÓ I DELS GRUPS MUNICIPALS.

La Sra. alcaldessa explica la proposta: Com ja vam informar a la reunió, l’estructura, atribucions i assignacions als regidors queda de la següent forma. Com bé sabeu, en el 2015 aquest equip de govern amb els anteriors membres, ens vam rebaixar els sous. Aquesta rebaixa va ser aproximadament d’un 30%, cosa que va ajudar i va facilitar que es pogués fer una contractació i una adaptació a un departament concret. Crèiem que els preus anteriors estaven desorbitats, i per tant, havíem de donar exemple i baixar-nos els sous.
Mantenim la mateixa intenció i no hi haurà pujada de sous de l’equip de govern, però el que sí que es farà és, igual que es fa amb tots els treballadors anualment, igual que es fa amb totes les retribucions serà l’actualització de l’IPC. En aquest equip de govern, en aquests quatre anys no s’ha actualitzat el sou del 2015 amb l’IPC, i per tant, la proposta que portem al ple és actualitzar no només els sous de l’equip de govern a l’IPC, sinó també els sous dels regidors i regidores de l’oposició i de les assignacions als partits. Aquesta actualització i aquest augment, que no és un augment, és actualitzar el poder adquisitiu dels sous a aquesta mitja del 2015 al 2019, és d’un 3,6%. 
Per tant, quedaria de la següent forma: Hi hauria en aquest cas, el canvi d’una dedicació exclusiva més, perquè com us he comentat en un punt, es crea una àrea més, es torna a tenir una àrea que és la de Serveis Generals. Per tant, estem parlant de cinc dedicacions exclusives que són quatre àrees, més Alcaldia.  I pel que fa a les dedicacions parcials, haurà set dedicacions parcials, de les quals cinc tindran una dedicació del 75%, i dues del 60%. 
Les assignacions als regidors sense dedicació i les aportacions als grups, experimenten també un increment del 3,6%.

Vist el text vigent de l’article 75.1 de la Llei 7/1985, de 2 d’abril, reguladora de les bases de règim local,  LRBRL, relatiu a les percepcions a què tindran dret els regidors;

Atès el que disposa l’article 75 bis de la LRBRL, introduït per la Llei 27/2013, de 27 de desembre, de racionalització i sostenibilitat de l’administració local, en relació al règim retributiu dels membres de les corporacions locals, completat per la Disposició addicional trigèsima cinquena de la llei 6/2018, de 3 de juliol, de Pressupostos Generals de l'Estat per a l'any 2018, prorrogats per a l'any 2019, en la que es fixa el límit màxim total que poden percebre els membres de les corporacions locals per tots els conceptes retributius;

Atès el que estableix el nou article 75 ter de la LRBRL, introduït per la Llei 27/2013, en el que es limita el número de càrrecs públics de les entitats locals amb dedicació exclusiva.

Atès que, de conformitat amb el que disposa l’article 75.2 de la LRBRL, els membres de les corporacions locals que desenvolupin els seus càrrecs amb dedicació parcial per realitzar funcions de presidència, vicepresidència o delegacions o desenvolupar responsabilitats que així ho requereixin, percebran retribucions pel temps de dedicació efectiva a les mateixes. Aquestes retribucions no podran superar els límits que es fixin en les lleis de pressupostos generals de l’estat, i en l’acord de determinació dels càrrecs que comportin aquesta retribució s’haurà de determinar la dedicació mínima necessària per a la percepció de les dites retribucions;

Atès, d’altra banda, que els membres de la corporació que no tinguin dedicació exclusiva ni parcial percebran assistències per la concurrència efectiva a les sessions dels òrgans col·legiats dels que formin part, en la quantia assenyalada pel ple, segons disposa l’article 75.3 de la LRBRL.

Atès que els imports de les retribucions i el nombre de les dedicacions proposats estan per sota dels límits establerts en els articles 75, 75 bis i 75 ter de la LRBRL.

Vist el que disposa el paràgraf 3 de l’article 73 de la LRBRL, que disposa que el Ple de la Corporació podrà assignar als grups polítics una dotació econòmica que haurà de comptar amb un component fix, idèntic per a tots els grups, i un altre variable, en funció del nombre dels membres de cadascun d’ells, dintre dels límits que, en el seu cas, s’estableixin amb caràcter general en les lleis de pressupostos generals de l’Estat, i sense que es puguin destinar al pagament de remuneracions de personal de qualsevol tipus al servei de la corporació, o a l’adquisició  de béns que puguin constituir actius fixes de caràcter patrimonial;

Atès que en el Pressupost prorrogat 2019 hi ha consignació suficient per atendre les despeses derivades de les remuneracions que es fixin per als membres del nou Consistori;

Atès que a la present proposta es recullen els mateixos imports ja aprovats i aplicats en els exercicis anteriors, incrementats únicament en l'IPC,

El Ple acorda amb l’abstenció dels membres del grup Cs (3), i  amb el vot a favor (18 vots a favor) dels membres dels grups municipals ECPMIR (7), PSC-CP (6) i ERC-AM (5):

PRIMER.- Establir el següent règim i directrius per les retribucions pels membres de la Corporació:

- 5 dedicacions exclusives, que corresponen a l’alcaldia i a 5 regidories delegades, que suposaran l’alta a la Seguretat Social.

- 7 dedicacions  parcials, que es  correspondran amb els membres amb delegació de l’alcaldia.

Els regidors amb dedicació exclusiva o parcial seran donats d’alta a la seguretat social en la forma prevista a l’article 75.2 de la LRBRL.

A) Dedicacions exclusives:

Els membres de l'Ajuntament amb dedicació exclusiva rebran una quantitat de 41.440,10 € bruts anuals, que es pagaran per catorze pagues.

L’alcaldessa, amb dedicació exclusiva, rebrà una quantitat de 51.800,31€ bruts anuals, que es pagaran per catorze pagues.

B) Dedicacions parcials:

-  5 Dedicacions del 75%
Els membres amb dedicacions parcials, per tenir la condició de regidor delegat o regidora delegada de l’alcaldia, rebran la quantitat de 31.080,00 € bruts per any, que es comptabilitzaran per dotze pagues. 

El  temps de dedicació a l’Ajuntament pel desenvolupament de la regidoria delegada de l’alcaldia i de les tasques que comporta serà d’un mínim de 75% de la jornada laboral.

- 2 dedicacions del 60%
Els membres amb dedicació parcial que tingui la condició de regidor delegat o regidora delegada de l’alcaldia, amb un temps de dedicació a l’Ajuntament pel desenvolupament de la regidoria delegada i de les tasques que comporta d’un mínim del 60%de la jornada laboral, rebrà la quantitat de 24.864€ bruts anuals, que es comptabilitzaran per dotze pagues. 

El  temps de dedicació a l’Ajuntament pel desenvolupament de la regidoria delegada de l’alcaldia i de les tasques que comporta serà d’un mínim de  60% de la jornada laboral.

C) Regidors sense dedicació

Els regidors sense assignació específica o sense dedicació parcial tindran dret a percebre assistències per la concurrència efectiva a les sessions dels òrgans col·legiats de la corporació de la qual formin part. 

Els imports a percebre per les assistències a les sessions i reunions són les següents: 

· Assistències a sessions d’òrgans dels Patronats i Organismes Autònoms            municipals……..………… .....….. …......... .................. ......................    204,71  €
· Assistències a sessions de Comissions Informatives  i de Comptes.... 204,71  €
· Assistències a sessions del Ple ....……………............................... …...204,71  €
· Assistència reunions Junta de Portaveus …. ............................. …... ..409,43 €


Les quantitats que, amb una determinada periodicitat, es percebin en concepte d'assistències, seran variables en funció de la concurrència efectiva a les sessions dels òrgans col·legiats expressats que s'hagin convocat durant aquell període, dels quals en formi part.

Els membres que no tinguin assignació específica o ni dedicació parcial, faran periòdicament el corresponent full de declaració, per tal de percebre la quantitat que els correspongui. 

Per percebre aquests quantitats serà imprescindible fer la declaració per part de cada membre, segons el model facilitat per l'Ajuntament.

En tot cas, els membres de l'ajuntament sense dedicació específica o sense dedicació parcial, percebran les quanties d’indemnitzacions per assistències que es comptabilitzaran amb un màxim de dotze mensualitats i un import màxim anual acumulat de 4.913,00 €, o de 9.826,20 €. en el cas dels que, a més, siguin portaveus.

Aquestes quantitats a percebre per assistències a sessions dels òrgans col·legiats,  únicament les podran cobrar els membres de l'ajuntament sense assignació específica, que no tinguin dedicació parcial ni exclusiva.

SEGON.- Aprovar les aportacions municipals mensuals als Grups polítics amb representació a la Corporació, tant en el component fix idèntic per tots, com en el component variable, que va en funció del nombre de membres per cada grup:

- Component fix idèntic per a cada grup: 582,75 €
- Component variable, per regidor i mes: 221,45 €

Quedarà de la següent manera:

- Assignació grups polítics de caràcter variable, a raó de 221,45 € per cada regidor i mes:

	Grup municipal ECPMIR
	(7 membres)
	1.550,15 €

	Grup municipal PSC-CP
	(6 membres)
	1.328,70 €

	Grup municipal ERC
	(5 membres)
	1.107,25 €

	Grup municipal de Cs 
	(3 membres)
	664,35€



- Aprotació econòmica fixa per grups polítics, igual per tots els grups

	Grup municipal ECPMIR
	582,75€

	Grup municipal PSC-CP
	582,75€

	Grup municipal ERC-AM
	582,75€

	Grup municipal de Cs
	582,75€



TERCER.- El present acord entrarà en vigència des del dia de la seva aprovació.

QUART.- Publicar l’anunci corresponent a aquest acord al Butlletí Oficial de la Província i a la seu electrònica de l'Ajuntament de Montcada i Reixac, Portal de Transparència, en compliment del que disposen els articles 5 i següents de la Llei 19/2013, de 9 de desembre, de transparència, accés a la informació i bon govern i 8 i següents de la Llei 19/2014, de 29 de desembre, de transparència, accés a la Informació i bon govern de Catalunya. 

9.  DONAR COMPTE DECRETS DICTATS PER L’ALCALDIA EN MATÈRIA ORGANITZATIVA. 

Hom dóna compte dels següents Decrets dictats per l'Alcaldia en matèria organitzativa:

9.1 Decret 2019/002010 de data 17 de juny de 2019
“Atès que correspon a l’Alcaldia dirigir el govern i l’administració municipal, i per tal de portar a terme les funcions i les competències que la llei encomana als Ajuntaments, li correspon també designar els regidors que han portar a terme aquestes tasques de col·laborar amb l’alcaldia en el govern i l’administració municipal.

Atès el que disposa l’article 23.4 de la Llei 7/1985, de 2 d’abril, reguladora de les bases de règim local, els articles 43, 44 i 45 del Reial Decret 2568/1986, de 28 de novembre, pel que s’aprova el Reglament d’organització, funcionament i règim jurídic de les corporacions locals i el Reglament orgànic municipal,

Atesa la necessitat de fer els corresponents i delegacions després de la constitució de l’Ajuntament i l’elecció de l’Alcaldia que ha tingut lloc el dia 15 de juny de 2019.

Atès que, en tant s'aprova la proposta organitzativa per al nou mandat corporatiu, està vigent l'estructura aprovada pel Ple en sessió de data 30 de juny de 2015;

Atès que en aquesta estructura es preveu el règim retributiu, que estableix l’existència de quatre dedicacions exclusives, corresponents a l’Alcaldia i a tres regidors, que suposaran l’alta a la Seguretat Social, i l’existència de sis dedicacions parcials, cinc amb una dedicació del 75% de la jornada laboral, i una amb una dedicació del 45% de la jornada laboral;

Atès que de conformitat amb allò establert a l’article 75.1 de la llei 7/1985, de 2 d’abril, reguladora de les bases de règim local, els membres de les Corporacions Locals percebran retribucions per l’exercici dels seus càrrecs quan els desenvolupin amb dedicació exclusiva, i seran donats d’alta a la Seguretat Social, assumint la corporació local el pagament de les quotes empresarials.

Atès que, de conformitat amb el que disposa l’article 75.2 de la Llei 7/1985, els membres de les corporacions locals que desenvolupin els seus càrrecs amb dedicació parcial per realitzar funcions de presidència, vicepresidència o delegacions o desenvolupar responsabilitats que així ho requereixin, percebran retribucions pel temps de dedicació efectiva a les mateixes, i seran donats
d’alta a la Seguretat Social;

L’Alcaldia, fent ús de les atribucions que l’atorga l’article 21 de la Llei 7/1985, de 2 d’abril, reguladora de les bases de règim local, amb caràcter provisional, i en tant no s'aprova el cartipàs corresponent al nou mandat corporatiu iniciat el dia 15 de juny de 2019.

Vista la proposta presentada.

Aquesta Alcaldia RESOL:

PRIMER. Designar com a regidors delegats i regidores delegades de les
matèries que s’hi indiquen, amb caràcter temporal i transitori, als membres de
l’ajuntament següents:

Regidora delegada de Serveis Socials i polítiques d’inclusió, i de Salut Pública: Sra. Maria del Mar Sempere Martínez
Regidora delegada de l’Oficina d’Atenció a la Dona i Polítiques d’Igualtat; d'Habitatge i d'Educació: Sra. Jessica Segovia Alvarez.
Regidor delegat Medi Ambient i Control d’activitats, i de Transparència i Bon govern . Sr. José Domínguez Montero
Regidora delegada de Serveis Generals; i Comerç i Turisme: Sra. Montserrat Ribera i Ruiz
Regidor delegat d’Urbanisme; i de Via Pública, Serveis Municipals, Transport i Mobilitat: Sr. Jordi Sánchez Escrigas
Regidor delegat d’Esports Sr. Salvador Serratosa i Cruzado

SEGON. L’àmbit de les presents delegacions provisionals és el relatiu a les facultats de despatx, gestió i proposta de resolució dels assumptes que es tramiten a les dependències municipals a què es refereixen cadascuna de les matèries objecte de delegació.

TERCER. Designar els següents regidors que tindran dedicació exclusiva a l’Ajuntament de Montcada i Reixac:

- Sra. Laura Campos Ferrer, Alcaldessa, (3.571,45 € bruts mensuals, per
catorze pagues).
- Sr. Jordi Sánchez Escrigas (2.857,15 € bruts mensuals per catorze pagues)
- Sra. Mar Sempere Martínez (2.857,15 € bruts mensuals per catorze pagues)

QUART. Designar els següents regidors delegats que tindran dedicació parcial a l’Ajuntament, amb les retribucions econòmiques vigents corresponents a aquesta dedicació:

- Regidora delegada amb el 75 % de dedicació, Sra. Jessica Segovia Alvarez (2.500,00 € bruts mensuals per dotze pagues )
- Regidora delegada amb el 75 % de dedicació, Sra. Montserrat Ribera  Ruiz (2.500,00 € bruts mensuals per dotze pagues )
- Regidora delegada amb el 75 % de dedicació, Sr. José Domínguez Montero (2.500,00 € bruts mensuals per dotze pagues )
- Regidor delegat amb el 45 % de dedicació, Sr. Salvador Serratosa  Cruzado (1.500,00 € bruts mensuals per dotze pagues )

CINQUÈ. Els regidors designats romandran d’alta en el règim general de la Seguretat Social, assumint la Corporació el pagament de les quotes empresarials que corresponguin, amb efectes del dia 16 de juny de 2019.

SISÈ. Publicar aquestes designacions en el Butlletí Oficial de la Província de Barcelona, el Tauler d’anuncis, i en la pàgina web municipal.

SETÈ. Notificar aquest Decret als regidors designats.”

9.2 Decret 2019/002015 de data 19 de juny de 2019
“Atès que correspon a l’Alcaldia dirigir el govern i l’administració municipal, i per tal de portar a terme les funcions i les competències que la llei encomana als Ajuntaments, li correspon també designar els regidors que han portar a terme aquestes tasques de col·laborar amb l’alcaldia en el govern i l’administració municipal,

Atès el que disposa l’article 23.4 de la Llei 7/1985, de 2 d’abril, reguladora de les bases de règim local, els articles 43, 44 i 45 del Reial Decret 2568/1986, de 28 de novembre, pel que s’aprova el Reglament d’organització, funcionament i règim jurídic de les corporacions locals i el Reglament orgànic municipal.

Atesa la necessitat de fer els corresponents i delegacions després de la constitució de l’Ajuntament i l’elecció de l’Alcaldia que ha tingut lloc el dia 15 de juny de 2019.

Atès que, en tant s'aprova la proposta organitzativa per al nou mandat corporatiu, està vigent l'estructura aprovada pel Ple en sessió de data 30 de juny de 2015;

Atès que en aquesta estructura es preveu el règim retributiu, que estableix l’existència de quatre dedicacions exclusives, corresponents a l’Alcaldia i a tres regidors, que suposaran l’alta a la Seguretat Social, i l’existència de sis dedicacions parcials, cinc amb una dedicació del 75% de la jornada laboral, i una amb una dedicació del 45% de la jornada laboral;

Atès que de conformitat amb allò establert a l’article 75.1 de la llei 7/1985, de 2 d’abril, reguladora de les bases de règim local, els membres de les Corporacions Locals percebran retribucions per l’exercici dels seus càrrecs quan els desenvolupin amb dedicació exclusiva, i seran donats d’alta a la Seguretat Social, assumint la corporació local el pagament de les quotes empresarials;

Vist el Decret d'Alcaldia número 2010/2019, de 17 de juny de 2019, pel que es van fer primeres delegacions provisionals, i atesa la conveniència de modificar i completar aquest primer Decret, per poder iniciar el mandat corporatiu de la manera més aadient possible per l'exercici de les competències encomenades;

L’Alcaldia, fent ús de les atribucions que l’atorga l’article 21 de la Llei 7/1985, de 2 d’abril, reguladora de les bases de règim local, amb caràcter provisional, i en tant no s'aprova el cartipàs corresponent al nou mandat corporatiu iniciat el dia 15 de juny de 2019,

Vista la proposta presentada.

Aquesta Alcaldia RESOL:

PRIMER. Designar com a regidors delegats i regidores delegades de les matèries que s’hi indiquen, amb caràcter temporal i transitori, als membres de l’ajuntament següents:

Regidor delegat Medi Ambient i medi natural: Sr. Oriol Serratusel Basachs 
Regidor delegat de Control d’activitats, qualitat ambiental i de Transparència i Bon govern . Sr. José Domínguez Montero
Regidora delegada de Cultura: Sra. Rosa Maria Borràs Ventura

SEGON. L’àmbit de les presents delegacions provisionals és el relatiu a les facultats de despatx, gestió i proposta de resolució dels assumptes que es tramiten a les dependències municipals a què es refereixen cadascuna de les matèries objecte de delegació.
TERCER. Designar la següent regidora que tindrà dedicació exclusiva a l’Ajuntament de Montcada i Reixac:

- Sra. Montserrat Ribera Ruiz (2.857,15 € bruts mensuals per catorze pagues)

QUART. Designar els següents regidors delegats que tindran dedicació parcial a l’Ajuntament, amb les retribucions econòmiques vigents corresponents a aquesta dedicació:

- Regidora delegada amb el 75 % de dedicació, Maria Rosa Borràs Ventura (2.500,00 € bruts mensuals per dotze pagues )
- Regidor delegat amb el 75 % de dedicació, Sr. Oriol Serratusel Basachs (2.500,00 € bruts mensuals per dotze pagues )

CINQUÈ. Els regidors designats romandran d’alta en el règim general de la Seguretat Social, assumint la Corporació el pagament de les quotes empresarials que corresponguin, amb efectes de la data de signatura d'aquest Decret.

SISÈ. Publicar aquestes designacions en el Butlletí Oficial de la Província de Barcelona, el tauler d’anuncis, i en la pàgina web municipal.

SETÈ. Notificar aquest Decret als regidors designats

VUITÈ. El Decret de l'alcaldia número 2010/2019, de data 17 de juny de 2019, quedarà modificat en els termes d'aquest Decret.”

9.3 Decret 2019/002141 de data 3 de juliol de 2019
“Vist el Decret de l'alcaldia número 2140/2019, de data 2 de juliol de 2019, de designació de membres de la Junta de Govern Local i tinents d'alcalde,

Atesa la conveniència de fer una modificació en les persones designades, per tal d'adaptar-lo a les tasques encomanades,

Atès que, d’acord amb el que disposen el article 21.2 i 23.1 de la Llei 7/1985, l’article 55 del Decret legislatiu 2/2003, els articles 46, 47 i 48 del Reial Decret 2568/1986, de 28 de novembre, pel que s’aprova el Reglament d’organització, funcionament i Règim jurídic de les corporacions locals, i l’article 14 del Reglament orgànic municipal, les persones designades com a tinents d’alcalde seran lliurement designades i cessades d’entre els membres de la Junta de Govern, substitueixen l’alcaldia en els casos de vacant, d'absència o de malaltia per l’ordre del seu nomenament, i correspon per tant a l’alcaldia el seu nomenament.

L’alcaldia, fent ús de les atribucions esmentades i les que l’atorga l’article 21 de la Llei 7/1985, de 2 d’abril, reguladora de les bases de règim local.

Vista la proposta presentada.

Aquesta Alcaldia RESOL:

PRIMER. Modificar el Decret de l'alcaldia número 2140/2019, de data 2 de juliol de 2019, de designació de membres de la Junta de Govern Local i tinents d'alcalde, i designar les següents persones membres de l’ajuntament, per a formar part de la Junta de Govern Local:
- Sra. Laura Campos Ferrer, presidenta
- Sr. Jordi Sánchez Escrigas
- Sra. Mar Sempere Martínez
- Sra. Montserrat Ribera Ruiz
- Sra. Eva Manzano Moreno
- Sra. Maria Rosa Borràs Ventura
- Sr. Juan Carlos de la Torre Villarino

SEGON. Designar els membres de la Junta de Govern Local que ostentaran Tinència d'Alcaldia, segons l'ordre que figura a continuació:

1r tinent d’alcalde: Jordi Sánchez Escrigas
2a tinenta d’alcaldessa: Mar Sempere Martínez
3ra tinenta d’alcaldessa: Montserrat Ribera Ruiz
4a tinenta d’alcaldessa: Eva Manzano Moreno
5a tinenta d’alcaldessa: Maria Rosa Borràs ventura
6è tinent d’alcalde: Juan Carlos de la Torre Villarino

TERCER. Aquest Decret causarà els seus efectes des del dia de la seva signatura per l'alcaldia.

QUART. Donar compte al Ple d’aquest Decret en la primera sessió que celebri, i publicar-lo al Tauler d’anuncis, al Butlletí Oficial de la Província i a la seu electrónica de l'Ajuntament de Montcada i Reixac, Portal de Transparència.”

Vistos els anteriors Decrets de l'Alcaldia, el Ple en resta assabentat.

Sense més assumptes que tractar, a un quart de vuit del vespre, la Sra. Presidenta aixeca la sessió, de la qual, com a Secretària, estenc aquesta acta.

VIST I PLAU							LA SECRETÀRIA GENERAL,
L'ALCALDESSA,






Sra. Laura Campos Ferrer				        	Sra. Maria José López Pallarés

